# **Zmluva o DIELO (NÁVRH)**

je uzavretá podľa § 536 a nasl. Obchodného zákonníka v znení neskorších zmien a doplnkov, a v súlade s usmernením Pôdohospodárskej platobnej agentúry č.8/2017 (Aktualizácia č. 6) k obstarávaniu tovarov, stavebných prác a služieb financovaných z PRV SR 2014-2020

**Číslo zmluvy u objednávateľa: ..............**

**Číslo zmluvy u dodávateľa: ..................**

**Zmluvné strany**

**Objednávateľ:: HYDINA HOLDING, s.r.o.**

Sídlo: Priemyselná 4606, 031 01 Liptovský Mikuláš

Štatutárny zástupca: Ing. Petra Letková, prokúra

IČO: 36 373 974

DIČ: 2020125932

IČ DPH: SK2020125932

Osoba oprávnená rokovať

vo veciach zmluvných: Ing. Petra Letková

vo veciach technických: Ing. Petra Letková

Banka: VÚB, a.s.

Číslo účtu/IBAN: SK20 0200 0000 0013 7760 0959

Zapísaný: OR Okresného súdu Žilina, oddiel Sro, vložka 10544/L

(ďalej len Objednávateľ)

Dodávateľ: *doplní uchádzač /podľa výpisu z OR resp. ŽR/*

Sídlo:

Zapísaný v:

Zastúpená:

Osoba oprávnená rokovať

vo veciach zmluvných

vo veciach technických

IČO:

DIČ:

IČ DPH:

Bankové spojenie:

Číslo účtu:

IBAN:

(ďalej len Dodávateľ)

**Preambula**

1. Dodávateľ je úspešným uchádzačom obstarávania „Modernizácia chovu nosníc“, v súlade s usmernením Pôdohospodárskej platobnej agentúry č.8/2017 (Aktualizácia č. 6) k obstarávaniu tovarov, stavebných prác a služieb financovaných z PRV SR 2014-2022, výzvy 52/PRV/2022 – AKTUALIZÁCIA č.5, projektu „Investícia do modernizácie chovu nosníc“; kód projektu: 041PO520557
2. Podkladom na uzatvorenie tejto zmluvy o dielo je výsledok obstarávania.

**Predmet zmluvy**

1. Predmetom zmluvy je záväzok Dodávateľa riadne, včas a v požadovanej kvalite vykonať dodávka, montáž a uvedenie do prevádzky plne funkčného logického celku, pričom detaily špecifikácie predmetu zákazky sú uvedené *v Prílohe č.1 technická špecifikácia a návrh ceny*. Jednotlivé technologické zariadenia sú umiestnené v stavebných objektoch hál v objekte HYDINA HOLDING, s.r.o. Slavkovská 1378/57, Kežmarok., ako je uvedené v *Prílohe č.1 a Prílohe č.2;* a taktiež záväzok Dodávateľa dodať Objednávateľovi všetky s tým súvisiace doklady, týkajúce sa jednotlivých tovarov a ich kvality.
2. Predmet zmluvy je špecifikované v *Prílohe č.1* tejto Zmluvy o dielo.
3. Dodávateľ sa na základe tejto zmluvy a v rozsahu v nej vymedzenom zaväzuje dodať predmet zmluvy a previesť na Objednávateľa vlastnícke právo.
4. Predmet zmluvy bude odovzdaný jeho úplným dodaním, zostavením, odskúšaním a prebratím Objednávateľom.
5. Predmet zmluvy je splnený zo strany Dodávateľa protokolárnym prebratím úplného predmetu zmluvy Objednávateľom.
6. Objednávateľ sa zaväzuje predmet zmluvy prevziať a zaplatiť zaň dohodnutú cenu.
7. Predmet zmluvy je splnený zo strany Objednávateľa úplným zaplatením ceny.

**Cena za dielo a platobné podmienky**

1. Zmluvné strany sa dohodli, že cena za dielo je stanovená dohodou na základe výsledku obstarávania a v zmysle zákona NR SR č.18/1996 Z.z. o cenách, v znení neskorších právnych predpisov a predstavuje

cena bez DPH: *(doplní uchádzač)* eur

DPH: *(doplní uchádzač)* eur

Cena s DPH: *(doplní uchádzač)* eur

Slovom: *(doplní uchádzač)* eur s DPH

Detailná cenová kalkulácia predmetu zmluvy je uvedená v *Prílohe č.1.* K cene pripočítaná DPH podľa aktuálne platných predpisov Zákona o DPH č. 222/2004 Zb. v znení neskorších predpisov.

1. Zmluvné strany prehlasujú, že takto stanovená cena je záväzná pre obidve zmluvné strany. V tejto cene sú zahrnuté a zohľadnené všetky vynaložené náklady dodávateľa priamo súvisiace s realizáciou projektu. Cena je konečná a nie je možné ju meniť.
2. Objednávateľ je povinný za vykonanie a prevzatie diela zaplatiť dodávateľovi dohodnutú cenu. Cena za predmet zákazky bude financovaný z vlastných zdrojov Objednávateľa a z fondov Európskej únie.
3. Fakturovať je možné za predmet zmluvy mesačne, po protokolárnom prebratí tovarov a prác Objednávateľom.
4. Dodávateľ vystaví faktúru za vykonaný predmet zmluvy. Splatnosť faktúry je do 30 kalendárnych dní odo dňa doručenia faktúry objednávateľovi. Dodávateľ je oprávnený vystaviť faktúru po protokolárnom prevzatí predmetu zmluvy. Súčasťou faktúry bude obojstranne potvrdený doklad o vykonaní prác vo forme protokolu.
5. Preddavok na realizáciu predmetu zmluvy zo strany Objednávateľa poskytovaný nebude.
6. V prípade, že faktúra nebude obsahovať všetky náležitosti daňového dokladu v zmysle platných právnych predpisov, vrátane kódu projektu NFP – 041PO520557, alebo k faktúre nebudú priložené doklady dohodnuté zmluvnými stranami (fotodokumentácia, súpis vykonaných prác, kópia montážneho denníka), je objednávateľ oprávnený túto vrátiť dodávateľovi na doplnenie. V takomto prípade začne nová lehota splatnosti plynúť po doručení opravenej alebo doplnenej faktúry objednávateľovi. Faktúra musí obsahovať aj Identifikátor žiadosti o NFP a názov projektu. Ak dodávateľ neuvedie vo faktúre ktorýkoľvek požadovaný údaj je to dôvod na vrátenie faktúry bez jej uhradenia a bez následkov z omeškania. Nová lehota splatnosti začne plynúť až po preukázateľnom doručení novej faktúry do sídla Objednávateľa.
7. Faktúry môžu byť zasielané elektronickou poštou na mail: [letkova@hydinaholding.sk](mailto:letkova@hydinaholding.sk) . Objednávateľ týmto v zmysle § 71 ods. 1 písm. b) zákona č. 222/2004 Z. z. o dani z pridanej hodnoty udeľuje Dodávateľovi súhlas na to, aby mu vyúčtovával dodanie predmetu zmluvy faktúrou vyhotovenou v elektronickej forme. Dodávateľ je týmto oprávnený vystaviť Objednávateľovi elektronickú faktúru ako vyúčtovanie za dodaný predmet zmluvy. Elektronická faktúra je v zmysle § 71 ods. 1 písm. b) zákona č. 222/2004 Z. z. o dani z pridanej hodnoty, daňovým dokladom.
8. Dodávateľ sa zaväzuje, že bude bez nároku na úroky z omeškania rešpektovať podmienky poskytovania finančných prostriedkov Objednávateľovi (prijímateľovi NFP) systémom dohodnutým v zmysle zmluvy o poskytnutí NFP.
9. Dodávateľ vyhlasuje, že je majiteľom účtu v banke uvedeného v záhlaví Zmluvy a zaväzuje sa na faktúrach vystavených podľa tejto Zmluvy uvádzať výlučne číslo tohto účtu. V prípade zadaného bankového účtu dodávateľa, ktorý nie je zverejnený v zozname na Finančnej správe SR, objednávateľ si uplatňuje právo uplatniť split payment podľa § 69c Zákona o DPH č. 222/2004 Z.z. v znení neskorších predpisov.

**III.**

**Čas a miesto plnenia**

1. Dodávateľ sa zaväzuje dodať predmet zmluvy v súlade s dohodnutými technickými a funkčnými charakteristikami, platnými záväznými predpismi, technickými normami a podmienkami tejto zmluvy. Zhotoviteľ sa zaväzuje súčasne s odovzdaním predmetu zmluvy odovzdať Objednávateľovi aj všetky doklady, ktoré sa na predmet zmluvy vzťahujú (ako napr. manuály, pravidlá bezpečného používania, certifikát o zhode a pôvode výrobku a p.).
2. Miestom plnenia sú : objekty hál ( H1 H2, H6, H7, H11, H21, H61) areálu HYDINA HOLDING s.r.o.; Slavkovská 1378/57; Kežmarok, kat. územie Kežmarok, okres Kežmarok, situované v areály firmy
3. Dodávateľ sa zaväzuje Objednávateľovi dodať a uviesť do prevádzky celý predmet zmluvy po vystavení objednávky najneskôr do 15.06.2025. Objednávateľ zašle objednávku na dodanie predmetu zmluvy v momente, keď bude miesto dodania pripravené na dodávku.
4. Dodanie predmetu zmluvy bude dokladované podpisom zodpovednej osoby Objednávateľa na príslušnom dodacom liste a obojstranne potvrdeným preberacím protokolom.
5. Objednávateľ je povinný bez zbytočného odkladu upozorniť Zhotoviteľa na zjavné vady zrejmé už pri dodaní tovaru, spísať o tom zápis a odovzdať ho Zhotoviteľovi.
6. Deň protokolárneho preberania predmetu zmluvy písomne alebo elektronicky oznámi Zhotoviteľ Objednávateľovi najneskôr 3 pracovné dni vopred. Objednávateľ sa zaväzuje preberať predmet zmluvy v oznámenom termíne.
7. Po prebratí predmetu zmluvy Zhotoviteľ vyhotoví preberací protokol. Objednávateľ po prebratí predmetu zmluvy preberací protokol písomne potvrdí.
8. Po protokolárnom prebratí predmetu zmluvy Objednávateľ môže riadne predmet zmluvy užívať a Zhotoviteľ sa mu zaväzuje toto užívanie dňom protokolárneho prebratia umožniť.

**IV.**

**PRÁVA A POVINNOSTI ZMLUVNÝCH STRÁN**

1. Uzavretím tejto Zmluvy Zmluvné strany prejavujú svoju vôľu vzájomne spolupracovať pri realizácii predmetu Zmluvy v súlade s nižšie uvedenými podmienkami pričom sa zaväzujú poskytnúť si vzájomnú súčinnosť nevyhnutnú pre riadne plnenie tejto Zmluvy.
2. Práva a povinnosti Objednávateľa
3. Objednávateľ je oprávnený kontrolovať plnenie predmetu Zmluvy v každom stupni jeho realizácie. Ak pri kontrole zistí, že Dodávateľ porušuje svoje povinnosti, má právo žiadať, aby Dodávateľ odstránil vady vzniknuté vadnou realizáciou predmetu Zmluvy a ďalej ho zhotovoval riadne. V prípade, že Dodávateľ v primeranej, písomne Zmluvnými stranami odsúhlasenej dobe, nesplní svoju povinnosť, má Objednávateľ právo odstúpiť od Zmluvy.
4. Objednávateľ je povinný bezodkladne informovať Dodávateľa o okolnostiach, resp. prekážkach, ktoré môžu brániť Dodávateľovi riadne plniť predmet Zmluvy.
5. Objednávateľ je tiež povinný informovať Dodávateľa s dostatočným predstihom o technických a iných problémoch, ktoré bránia realizovať predmet Zmluvy v plánovanom termíne.
6. Objednávateľ je povinný uhradiť cenu dohodnutú v čl. II., bod 1.
7. Zmeny oproti opisu predmetu zákazky a priloženému rozpočtu môže nariadiť len Objednávateľ a to písomnou formou.
8. Práva a povinnosti Dodávateľa
9. Dodávateľ je povinný na vlastné náklady zabezpečiť činnosť potrebnú na zabezpečenie predmetu Zmluvy a dodať predmet zmluvy Objednávateľovi v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne.
10. V prípade, že subdodávateľ spĺňa definičné znaky partnerov verejného sektora podľa § 2 zákona č. 315/2016 Z.z. musí byť zapísaný v registri partnerov verejného sektora. Dodávateľ je oprávnený zmeniť subdodávateľa len s predchádzajúcim písomným súhlasom Objednávateľa. Žiadosť o zmenu subdodávateľa písomne predkladá Dodávateľ Objednávateľovi minimálne 5 pracovných dní pred plánovaným dátumom zmeny subdodávateľa.
11. Dodávateľ uvádza zoznam svojich subdodávateľov spolu s predmetom subdodávky a podielom na celkovej realizácii Diela. Dodávateľ je povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu, dátum narodenia, údaje o predmete subdodávky a podiele subdodávateľa na celkovej realizácii Diela. Tieto informácie uvádza Dodávateľ v Prílohe č. 3 tejto Zmluvy. Dodávateľ je povinný požadovať od subdodávateľov poskytovanie aktuálnych údajov podľa predchádzajúcej vety a je povinný bezodkladne poskytovať aktualizované údaje Objednávateľovi. Ak Dodávateľ hodlá zmeniť subdodávateľa počas trvania Zmluvy, je povinný spolu so žiadosťou o zmenu subdodávateľa poskytnúť Objednávateľovi všetky údaje podľa tohto odstavca a doklady preukazujúce splnenie podmienok účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky. Navrhovaný subdodávateľ musí byť oprávnený dodávať tovar, poskytovať služby, resp. vykonávať stavebné práce v rozsahu predmetu subdodávky.
12. V prípade porušenia povinností Dodávateľa týkajúcich sa subdodávateľov a ich zmeny sa toto porušenie považuje za podstatné porušenie Zmluvy a Objednávateľ má právo:

* odstúpiť od zmluvy
* má nárok na zmluvnú pokutu vo výške 1% z hodnoty diela za každé porušenie povinností uvedených v tomto bode (a to aj opakovane).

1. Dodávateľ pri realizácii predmetu zmluvy je povinný dodržiavať predpisy a opatrenia na zabezpečenie bezpečnosti a ochrany zdravia pri práci, na ochranu životného prostredia, ako aj protipožiarne opatrenia, vyplývajúce z povahy vykonávanej práce.
2. Ak posledný deň lehoty, určený pre plnenie povinností uvedených v tejto zmluve pripadne na sobotu, nedeľu, alebo iný deň pracovného voľna alebo pracovného pokoja, presúva sa povinnosť na najbližší budúci pracovný deň.
3. Dodávateľ zabezpečí na vlastné náklady fotodokumentáciu realizácie predmetu zmluvy a túto odovzdá Objednávateľovi pri odovzdaní diela.
4. Dodávateľ vyhlasuje, že sú mu známe všetky podmienky plnenia predmetu zmluvy, rovnako ako situácia a prístup na miesto dodania predmetu zmluvy a tiež všetky skutočnosti, ktoré sú rozhodujúce pre dodanie predmetu zmluvy. Dodatočné požiadavky Zhotoviteľa, ktoré vyplývajú z týchto dôvodov, nebudú uznané.
5. Dodávateľ sa zaväzuje predložiť elektronickú verziu podrobného rozpočtu (vo formáte MS Excel) ako aj predkladať v elektronickej verzii (vo formáte MS Excel) každú zmenu tohto podrobného rozpočtu, ku ktorej dôjde počas realizácie predmetu zmluvy.

**V.**

**Záruka**

1. Záručná doba začína plynúť dňom prevzatia diela bez vád a nedorobkov a trvá 24 (slovom: dvadsaťštyri) mesiacov. Záruka na všetky prvky a technologické zariadenia sa poskytuje len za podmienky, že Objednávateľ si splní povinnosti vyplývajúce zo záručných listov, návodov na použitie, návodov na údržbu a servis a/alebo z príslušných technických špecifikácií. Zmluvné strany sa dohodli pre prípad vady diela, že počas záručnej doby má Dodávateľ povinnosť bezplatného odstránenia vady.
2. Dodávateľ sa zaväzuje, že v prípade poruchy jednotlivých častí predmetu zmluvy, zabezpečí odstránenie poruchy do 3 dní od oznámenia poruchy. Telefónne číslo na nahlasovanie porúch je: .........(doplní uchádzač).........
3. Zmluvné strany sa dohodli pre prípad vady diela, že počas záručnej doby má Objednávateľ právo požadovať a Dodávateľ povinnosť odstrániť vady diela na náklady Dodávateľa v lehote dohodnutej s Objednávateľom, najneskôr však do 7 (slovom: siedmich) kalendárnych dní odo dňa písomnej reklamácie vady Objednávateľom Dodávateľ ovi.
4. Zmluvné strany sa dohodli, že ak Dodávateľ:

a)   neodstráni vady diela v dohodnutom termíne podľa bodu 3. tohto článku alebo;

b)   nepristúpi k odstraňovaniu vád diela v termíne požadovanom Objednávateľom, najneskôr však do 3 (slovom: troch) kalendárnych dní alebo;

c)   neodstráni vady Diela správne;

Objednávateľ je oprávnený uplatňovať u Dodávateľa nároky uvedené v bode 5 tohto článku.

1. V prípade, že nastane niektorý z prípadov podľa bodu 4 tohto článku, tak Objednávateľ je oprávnený:

a)  požadovať od Dodávateľa zníženie Ceny Diela alebo;

b) odstrániť vady Diela sám a to na náklady Dodávateľ a alebo;

c)   zabezpečiť odstránenie vád Diela prostredníctvom tretej osoby a to na náklady Dodávateľa.

Práva Objednávateľa vyplývajúce zo záruky nie sú týmto ustanovením dotknuté.

1. Náhradu nákladov podľa bodov 4 a 5 tohto článku môže Objednávateľ vykonať vystavením faktúry za vynaložené náklady v zmysle bodov 4 a 5 tohto článku, pričom takáto faktúra je splatná do 10 (slovom: desiatich) kalendárnych dní od doručenia Dodávateľ ovi.
2. Dodávateľ zodpovedá za prípadné vady dodaných tovarov a vykonaných prác diela v priebehu realizácie diela, ako aj v  záručnej dobe. Dodávateľ nezodpovedá za vady diela spôsobené chybným zaobchádzaním s dielom Objednávateľom po prevzatí diela.
3. Objednávateľ sa zaväzuje, že reklamáciu vady diela uplatní bezodkladne po jej zistení, a to písomnou formou Dodávateľ ovi. Postup pri reklamácii predmetu zmluvy sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných predpisov.
4. Záručná doba neplynie po dobu, po ktorú Objednávateľ nemôže dielo užívať pre jeho vady, za ktoré zodpovedá Dodávateľ. V prípade, že pri odstraňovaní vád došlo k výmene jednotlivých častí za nové, tak pre nové časti diela začína plynúť nová záručná doba.
5. Zhotoviteľ zabezpečí technickú podporu po skončení záručného servisu – pozáručný servis.

**VI.**

**Osobitné ustanovenia**

1. Objednávateľ preukázateľne vykoná obhliadku a odovzdanie pracoviska Dodávateľovi. Preukázateľnosť odovzdania pracoviska potvrdia obidve zmluvné strany formou protokolu.
2. Dodávateľ sa zaväzuje splniť predmet zmluvy s potrebnou odbornou starostlivosťou a na vlastné riziko, zodpovedá za riadne plnenie predmetu zmluvy a pri jeho plnení je povinný riadiť sa ustanoveniami tejto zmluvy a platnými všeobecno‐záväznými predpismi .
3. V prípade, že Dodávateľ nemôže plniť záväzky zmluvy a ukončenie predmetu zákazky podľa čl. I je ohrozené, je povinný o tom neodkladne informovať Objednávateľa.
4. Ak Dodávateľ počas plnenia predmetu zmluvy spôsobí vlastným pričinením škodu na majetku Objednávateľa, prípadne iného susediaceho vlastníka, vzniknutú škodu nahradí v plnej výške.

**VII.**

**Zmluvná pokuta**

1. V prípade omeškania Dodávateľa s odovzdaním predmetu zákazky má Objednávateľ právo požadovať zaplatenie zmluvnej pokuty vo výške 0,5 % z časti kúpnej ceny za omeškané plnenie (bez DPH) za každý deň omeškania, a to od prvého dňa omeškania až do dňa riadneho splnenia zabezpečenej povinnosti. To platí aj v prípade nedodania dokladov, ktoré je Dodávateľ povinný predložiť Objednávateľovi pri odovzdávaní predmetu zmluvy či záznamov o vykonávaní požadovaných skúšok (Tovaru) zaplatením zmluvnej pokuty nezaniká nárok Objednávateľa na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
2. V prípade omeškania Objednávateľa so splnením svojho peňažného záväzku akéhokoľvek druhu o viac ako 60 dní, vyplývajúceho z tejto zmluvy, má Dodávateľ právo na úrok z omeškania vo výške 0,5 % z dlhovanej čiastky za každý deň omeškania.
3. Uplatnením vyššie uvedených sankcií nie je dotknuté právo objednávateľa na náhradu škody spôsobenej omeškaním dokončenia a splnenia predmetu zákazky alebo nesplnením technických a technologických garantovaných parametrov podľa technickej špecifikácie a právo na náhradu škody spôsobenej na majetku objednávateľa, ktoré spôsobí Dodávateľ pri realizovaní predmetu zákazky.
4. Zmluvné strany vyhlasujú, že zmluvné pokuty dohodnuté v tejto zmluve považujú za primerané.
5. Zmluvnú pokutu zaplatí povinná zmluvná strana oprávnenej zmluvnej strane v lehote 15 kalendárnych dní odo dňa doručenia faktúry do sídla povinnej zmluvnej strany. Objednávateľ je oprávnený započítať si svoju pohľadávku na náhradu škody alebo na zmluvnú pokutu voči Zhotoviteľovi proti pohľadávke Zhotoviteľa na zaplatenie ceny.

**VIII.**

**Odstúpenie od zmluvy**

1. Zmluvné strany sa dohodli, že zmluvu je možné ukončiť:

a) na základe vzájomnej dohody zmluvných strán,

b) okamžitým odstúpením od zmluvy v prípade podstatného porušenia zmluvy.

Zmluvné strany sa dohodli na písomnej forme odstúpenia od zmluvy a písomnej forme uplatnenia všetkých nárokov voči druhej strane.

1. Odstúpenie od zmluvy sa uskutoční písomným oznámením odstupujúcej zmluvnej strany adresovaným druhej zmluvnej strane zároveň s uvedením dôvodu odstúpenia od zmluvy a je účinné okamihom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na poslednú známu adresu zmluvnej strany.
2. Za podstatné porušenie zmluvy sa považuje:

a) Dodávateľ dodá Objednávateľovi predmet zmluvy takých parametrov, ktoré sú v rozpore s touto zmluvou,

b)Objednávateľ je v omeškaní so zaplatením faktúry o viac ako 60 kalendárnych dní,

c) porušenie povinnosti Dodávateľa v zmysle článku IV., bod 3., písm. b) tejto zmluvy,

d) porušenie povinnosti Dodávateľa v zmysle článku III., bod 2. tejto zmluvy, bez uvedenia dôvodu, ktorý by omeškanie ospravedlňoval (vyššia moc),

e) zhotovenie diela, ktoré nedosahuje základné akostné technické ukazovatele podľa príslušných noriem,

1. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa zmluvné strany písomne nedohodnú inak.
2. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény, atď. Oslobodenie od zodpovednosti za nesplnenie predmetu plnenia trvá po dobu pôsobenia vyššej moci, najviac však dva kalendárne mesiace. Po uplynutí tejto doby sa zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy. Účinky odstúpenia nastanú dňom doručenia oznámenia o odstúpení druhej zmluvnej strane.

**IX.**

**Ochrana a zabezpečenie dôverných informácií**

1. V súvislosti s dôvernými informáciami sprístupnenými druhej zmluvnej strane je každá zmluvná strana povinná počas platnosti tejto Zmluvy a po dobu dvoch rokov po skončení platnosti tejto zmluvy uchovávať a zabezpečovať utajenie a dôvernosť akýchkoľvek informácií označených za dôverné a nebude takéto informácie reprodukovať ani poskytovať tretím stranám bez predchádzajúceho písomného súhlasu druhej strany a ani ich využívať iným spôsobom, ako na naplnenie účelu tejto Zmluvy.

**X.**

**Kontrola**

1. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči Dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a Dodávateľ je povinný poskytnúť súčinnosť v plnej miere.
2. Dodávateľ sa zaväzuje, že na základe požiadavky Objednávateľa v súlade s požiadavkami príslušných riadiacich a kontrolných orgánov predloží Objednávateľovi akýkoľvek doklad súvisiaci s predmetom tejto zmluvy a poskytne akúkoľvek súčinnosť pre dosiahnutie účelu tejto zmluvy.

**XI.**

**Záverečné ustanovenia**

1. Neoddeliteľnými prílohami tejto zmluvy sú:

Príloha č.1: Ocenený výkaz výmer (.pdf)

Príloha č.2: Opis predmetu zákazky

Príloha č.3: Elektronická verzia rozpočtu projektu (.xls) v MS Excel na CD/DVD/USB *predkladá úspešný uchádzač ku podpisu zmluvy*

Príloha č.3: Informácie o subdodávateľoch

Zmluva sa uzatvára na dobu určitú, jej platnosť skončí ukončením diela.

1. Táto zmluva je uzavretá jej podpisom oboma zmluvnými stranami a nadobúda účinnosť po ukončení kontroly/finančnej kontroly, v rámci ktorej poskytovateľ neidentifikoval nedostatky, ktoré by mali alebo mohli mať vplyv na výsledok obstarávania (po doručení správy z kontroly prijímateľovi), alebo v rámci ktorej prijímateľ súhlasil s výškou finančnej opravy uvedenej v návrhu správy/správe z kontroly a splnil podmienky na uplatnenie finančnej opravy podľa katalógu sankcií, ktorý upravuje postupy pri určení sankcií/korekcií za porušenie pravidiel a postupov obstarávania.

V prípade neukončenia finančnej kontroly (neschválenia procesu obstarávania) poskytovateľom NFP, Obstarávateľ je oprávnený od zmluvy o dielo odstúpiť. Úspešnému uchádzačovi v takomto prípade nevzniká žiaden nárok na náhradu škody.

1. Zmeny a doplnky zmluvy môžu byť uskutočnené len formou písomného dodatku uzavretého na základe vzájomnej dohody zmluvných strán.
2. Obidve zmluvné strany sa zaväzujú ohlásiť všetky zmeny a doplnky údajov, dôležitých pre bezproblémové plnenie zmluvy, druhej zmluvnej strane.
3. Práva a povinnosti zmluvných strán výslovne neupravené touto zmluvou sa riadia ustanoveniami Obchodného zákonníka zákon 513/1991 Zb. v znení neskorších predpisov a ostatných všeobecne záväzných právnych predpisov platných v Slovenskej republike. Prípadné spory a nedorozumenia, ktoré vzniknú zo zmluvy, sa budú zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto zmluvy budú riešené príslušnými slovenskými súdmi.
4. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, bankového spojenia a čísla účtu, oznámi strana, ktorej sa niektorá z uvedených zmien týka, písomnou formou túto skutočnosť druhej zmluvnej strane a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana.
5. Práva a povinnosti z tejto zmluvy prechádzajú aj na právnych nástupcov zmluvných strán.
6. Táto zmluva je vyhotovená v štyroch rovnopisoch ako originál. Dodávateľ obdrží dva rovnopisy.
7. Zmluvné strany prehlasujú, že zmluva bola uzatvorená slobodne, vážne, bez skutkového alebo právneho omylu, nie v tiesni alebo za nápadne nevýhodných podmienok.
8. Zmluva bola pred podpísaním prečítaná, vysvetlená a zmluvné strany na znak toho, že tejto zmluve porozumeli a na znak slobodnej vôle túto vlastnoručne podpísali.

v.............................. dňa ...................... v ........................... dňa ......................

za Dodávateľ a za Objednávateľa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

.................*doplní uchádzač*..................... Ing. Petra Letková

prokúra